قبل ازوقت پیدائش

قبل از وقت پیدائش ، جسے قبل از ونشوونما کی پیدائش بھی کہا جاتا ہے،اگر بچے کی پیدائش تقریباً 40 ہفتوں کے برعکس ، 37 ہفتوں سے کم حمل کی عمر میں ہو تو  ان بچوں کو پریمی یا کم نشو و نما والے بچوں کے نام سے جانا جاتا ہے۔  قبل از وقت درد زہ کی علامات، میں دس منٹ سے کم وقفہ سے بچہ دانی کا سکڑاؤ یا اندام نہانی سے سیال کا اخراج شامل ہیں۔  قبل از وقت نوزائیدہ بچوں کو دماغی فالج ، نشو و نما میں تاخیر ، سماعت کے مسائل اور بینائی کے مسائل کا زیادہ خطرہ ہوتا ہے۔  جتنی جلدی بچہ پیدا ہوگا، یہ خطرات اتنے ہی زیادہ ہوں گے۔ 

قبل از وقت پیدائش کی وجہ اکثر معلوم نہیں ہوتی۔  خطرے کے عوامل میں ذیابیطس ، ہائی بلڈ پریشر ، ایک سے زائد بچوں سے حاملہ ہونا، موٹاپا یا کم وزن ، اندام نہانی کے متعدد انفیکشن ، تمباکو نوشی سمیت فضائی آلودگی اور نفسیاتی دباؤ شامل ہیں۔   ^ Korten, I; Ramsey, K; Latzin, P (January 2017) یہ سفارش کی جاتی ہے کہ طبی طور پر 39 ہفتوں سے پہلے وضع حمل نہ کروائی جائے جب تک کہ دیگر طبی وجوہات کی بنا پر ضروری نہ ہو۔  سیزیرین سیکشن کے لیے بھی یہی تجویز کیا جاتا ہے۔  قبل از وقت پیدائش کی طبی وجوہات میں پری لیمپسیا شامل ہے۔ 

خطرے سے دوچار خواتین کو دوران حمل ، ہارمون پروجیسٹرون ، دیا جائے تو، قبل از وقت پیدائش کو روکا جا سکتا ہے۔  شواہد بستر پر آرام کرنے کی افادیت کی حمایت نہیں کرتے ہیں۔  یہ اندازہ لگایا گیا ہے کہ کم از کم 75فیصد ،قبل از وقت پیدایش والے بچے مناسب علاج کے ساتھ زندہ رہتے ہیں اور حالیہ پیدا ہونے والے نوزائیدہ بچوں میں بقا کی شرح سب سے زیادہ ہے ۔  ان خواتین میں جو 24 سے 37 ہفتوں کے درمیان بچے کو جنم دے سکتی ہیں، کورٹیکوسٹیرائڈز نتائج کو بہتر بناتی ہیں۔   متعدد دوائیں، بشمول نیفیڈیپائن ، ڈیلیوری میں تاخیر کر سکتی ہیں تاکہ ماں کو وہاں منتقل کیا جا سکے جہاں زیادہ طبی دیکھ بھال دستیاب ہو اور کورٹیکوسٹیرائڈز کے کام کرنے کا زیادہ موقع ہو۔ ^ Haram K, Mortensen JH, Morrison JC (March 2015) بچے کی پیدائش کے بعد، دیکھ بھال میں بچے کو جلد سے جلد کے رابطے کے ذریعے گرم رکھنا، دودھ پلانے میں مدد، انفیکشن کا علاج اور سانس لینے میں مدد شامل ہے۔ 

قبل از وقت پیدائش دنیا بھر میں نوزائیدہ بچوں میں موت کی سب سے عام وجہ ہے۔  تقریباً 15 ملین بچے ہر سال قبل از وقت ہوتے ہیں (تمام ڈیلیوری کا 5سے 18فیصد)۔  برطانیہ میں یہ شرح تقریباً 7.9فیصداور ریاستہائے متحدہ میں وہ تمام پیدائشوں کا تقریباً 12.3فیصدہیں۔ ^ Chow, Yuan Huang; Dattani, Nirupa (2009-02-26) ^ Mathews, T. J.; Minino, A. M.; Osterman, M. J. K.; Strobino, D. M.; Guyer, B. (2010-12-20) تقریباً 0.5فیصد پیدائش بہت قبل از وقت ہوتی ہیں اور زیادہ تر نوزائیدہ بچوں کی اموات کا باعث بنتی ہیں۔   ^ American College of Obstetricians Gynecologists; Society for Maternal-Fetal Medicine (October 2017) بہت سے ممالک میں 1990 اور 2010 کے درمیان قبل از وقت پیدائش کی شرح میں اضافہ ہوا ہے۔  قبل از وقت پیدائش سے ہونے والی پیچیدگیوں کے نتیجے میں 2015 میں 0.81 ملین اموات ہوئیں جو 1990 میں 1.57 ملین تھیں  ^ GBD 2013 Mortality and Causes of Death Collaborators (January 2015) 22 ہفتوں کی پیدائش میں زندہ رہنے کا امکان تقریباً 6فیصدہے، جب کہ 23 ہفتوں میں یہ 26، 24 ہفتوں میں 55 اور 25 ہفتوں میں تقریباً 72فیصد ہے۔  بغیر کسی طویل مدتی مشکلات کے زندہ رہنے کے امکانات کم ہیں۔ ^ Jarjour IT (February 2015).

 حوالہ جات: 

 بیرونی روابط 


زمرہ:نسوانی صحت
زمرہ:نسوانی امراض
زمرہ:حمل میں صحت کے مسائل
زمرہ:امراض نسواں
زمرہ:شیر خواری
زمرہ:بچے کی پیدائش
زمرہ:اخلاقیات طب
زمرہ:طب